CELEX: 52014PC0039
Language: hu
Date: 2014-01-30
Title: MELLÉKLETEK TERVEZET - A MEZŐGAZDASÁGI VEGYES BIZOTTSÁG ...-I 3/2014 HATÁROZATA az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Liechtensteini Hercegség és a Svájci Államszövetség között létrejött kiegészítő megállapodás módosításáról a következőhöz: Javaslat - A TANÁCS HATÁROZATA a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban az Európai Közösség, a Svájci Államszövetség és a Liechtensteini Hercegség között létrejött kiegészítő megállapodás mellékletének módosítása tárgyában az Európai Unió által képviselendő álláspontról

|
			
		
		
		52014PC0039
		
			MELLÉKLETEK TERVEZET - A MEZŐGAZDASÁGI VEGYES BIZOTTSÁG ...-I 3/2014 HATÁROZATA az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló, az Európai Közösség, a Liechtensteini Hercegség és a Svájci Államszövetség között létrejött kiegészítő megállapodás módosításáról a következőhöz: Javaslat - A TANÁCS HATÁROZATA a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban az Európai Közösség, a Svájci Államszövetség és a Liechtensteini Hercegség között létrejött kiegészítő megállapodás mellékletének módosítása tárgyában az Európai Unió által képviselendő álláspontról /* COM/2014/039 final - 2014/0016 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
Az Európai Közösség és a Svájci Államszövetség
között létrejött, a mezőgazdasági termékek kereskedelméről szóló
megállapodás[1]
(a továbbiakban: a megállapodás) 2002. június 1-jén lépett hatályba.
A megállapodás 6. cikke a megállapodás
igazgatásának és megfelelő működésének biztosítása érdekében
mezőgazdasági vegyes bizottságot (a továbbiakban: a bizottság) hoz létre.
Az Európai Közösség és a Svájci Államszövetség
között létrejött, a mezőgazdasági termékek kereskedelméről szóló
megállapodásnak a Liechtensteini Hercegségre történő kiterjesztéséről
szóló, az Európai Közösség, a Svájci Államszövetség és a Liechtensteini
Hercegség között létrejött kiegészítő megállapodás[2] (a továbbiakban: a
kiegészítő megállapodás) 2007. október 13-án lépett hatályba.
A kiegészítő megállapodás 2. cikkének (2)
bekezdése értelmében a mezőgazdasági vegyes bizottság módosíthatja a
kiegészítő megállapodás mellékletét a megállapodás 6–11. cikkek
rendelkezéseivel összhangban.
A kiegészítő megállapodás mellékletét az
illetékes liechtensteini állami hatóság adatainak naprakésszé tétele, valamint
a megállapodás 7. és 12. melléklete módosításainak figyelembe vétele érdekében
módosítani szükséges. A kiegészítő megállapodás mellékletét ezért ennek
megfelelően módosítani kell.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
A javaslat tárgya a kiegészítő
megállapodás mellékletének egyszerű módosítása az illetékes liechtensteini
állami hatóság adatainak naprakésszé tétele, valamint a megállapodás 7. és 12.
melléklete módosításainak figyelembe vétele érdekében. A
vegyes bizottság az általa előterjesztett határozatot a svájci
hatóságokkal együttműködve szövegezte meg. Nem került sor
hatásvizsgálatra.
3.           A JAVASLAT JOGI ELEMEI
A határozat jogalapja az Európai Unió
működéséről szóló szerződés és különösen annak 207. cikke (4)
bekezdése, összefüggésben 218. cikkének (9) bekezdésével.
2014/0016 (NLE)
Javaslat
A TANÁCS HATÁROZATA
a mezőgazdasági termékek
kereskedelméről szóló, az Európai Közösség és a Svájci Államszövetség
között létrejött megállapodás által létrehozott mezőgazdasági vegyes
bizottságban az Európai Közösség, a Svájci Államszövetség és a Liechtensteini
Hercegség között létrejött kiegészítő megállapodás mellékletének módosítása
tárgyában az Európai Unió által képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke (4)
bekezdésére, összefüggésben 218. cikkének (9) bekezdésével,
tekintettel az Európai Bizottság javaslatára,
mivel:
(1)       Az Európai Közösség és a
Svájci Államszövetség között létrejött, a mezőgazdasági termékek
kereskedelméről szóló megállapodás[3]
(a továbbiakban: a megállapodás) 2002. június 1-jén hatályba lépett.
(2)       A megállapodás 6. cikke a
megállapodás igazgatásának és megfelelő működésének biztosítása
érdekében mezőgazdasági vegyes bizottságot (a továbbiakban: a bizottság)
hozott létre.
(3)       Az Európai Közösség és a
Svájci Államszövetség között létrejött, a mezőgazdasági termékek kereskedelméről
szóló megállapodásnak a Liechtensteini Hercegségre történő
kiterjesztéséről szóló, az Európai Közösség, a Svájci Államszövetség és a
Liechtensteini Hercegség között létrejött kiegészítő megállapodás[4] (a továbbiakban: a
kiegészítő megállapodás) 2007. október 13-án hatályba lépett.
(4)       A kiegészítő
megállapodás 2. cikkének (2) bekezdése értelmében a mezőgazdasági vegyes
bizottság módosíthatja a kiegészítő megállapodás mellékletét a
megállapodás 6–11. cikkek rendelkezéseivel összhangban.
(5)       A kiegészítő
megállapodás mellékletét az illetékes liechtensteini állami hatóság adatainak
naprakésszé tétele, valamint a megállapodás 7. és 12. melléklete módosításainak
figyelembe vétele érdekében módosítani szükséges. A kiegészítő
megállapodás mellékletét ezért ennek megfelelően módosítani kell.
(6)       Az Unió által a vegyes
bizottságban képviselendő álláspontnak a jelen határozathoz mellékelt
határozattervezeten kell alapulnia.
ELFOGADTA EZT A HATÁROZATOT:
1. cikk
Az Európai Uniónak a mezőgazdasági
termékek kereskedelméről szóló, az Európai Közösség és a Svájci
Államszövetség között létrejött megállapodás 6. cikke szerint létrehozott
mezőgazdasági vegyes bizottságban képviselendő álláspontja a
mezőgazdasági vegyes bizottság határozattervezetén alapul, amelyet csatoltak
e határozathoz.
Az Uniót a mezőgazdasági vegyes
bizottságban képviselő személyek a Tanács további határozata nélkül
megállapodhatnak a határozattervezet kisebb jelentőségű
módosításaiban.
2. cikk
A mezőgazdasági vegyes bizottság határozatát az Európai Unió Hivatalos Lapjában közzé kell tenni. 
3. cikk
Ez a határozat az
Európai Unió Hivatalos Lapjában való kihirdetésének napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök 
[1]               HL L 114.,
2002.4.30., 132. o. 
[2]               HL L 270., 2007.10.13., 6. o.
[3]               HL L 114.,
2002.4.30., 132. o. 
[4]               HL L 270., 2007.10.13., 6. o.
MELLÉKLET
TERVEZET
A MEZŐGAZDASÁGI VEGYES BIZOTTSÁG 3/2014 HATÁROZATA
...
az Európai Közösség és a Svájci Államszövetség között létrejött, a
mezőgazdasági termékek kereskedelméről szóló megállapodásnak a
Liechtensteini Hercegségre történő kiterjesztéséről szóló, az Európai
Közösség, a Liechtensteini Hercegség és a Svájci Államszövetség között
létrejött kiegészítő megállapodás módosításáról
A MEZŐGAZDASÁGI VEGYES BIZOTTSÁG,
tekintettel az Európai Közösség és a Svájci
Államszövetség között létrejött, a mezőgazdasági termékek
kereskedelméről szóló megállapodásnak a Liechtensteini Hercegségre
történő kiterjesztéséről szóló, az Európai Közösség, a Liechtensteini
Hercegség és a Svájci Államszövetség között létrejött kiegészítő megállapodásra
és különösen annak 2. cikke (2) bekezdésére,
tekintettel a mezőgazdasági termékek
kereskedelméről szóló, az Európai Közösség és a Svájci Államszövetség
között létrejött megállapodásra és különösen annak 11. cikkére, 
mivel:
(1)          Az Európai Közösség és a
Svájci Államszövetség között létrejött, a mezőgazdasági termékek
kereskedelméről szóló megállapodás (a továbbiakban: a megállapodás) 2002.
június 1-jén lépett hatályba. 
(2)          Az Európai Közösség és a
Svájci Államszövetség között létrejött, a mezőgazdasági termékek
kereskedelméről szóló megállapodásnak a Liechtensteini Hercegségre
történő kiterjesztéséről szóló, az Európai Közösség, a Svájci
Államszövetség és a Liechtensteini Hercegség között létrejött kiegészítő
megállapodás (a továbbiakban: a kiegészítő megállapodás) 2007. október
13-án lépett hatályba.
(3)          A kiegészítő
megállapodás mellékletét módosítani szükséges a kantoni mezőgazdasági
hatóságok által kezelt ügyekben illetékes liechtensteini állami hatóság címének
naprakésszé tétele, a borászati termékek kereskedelmére vonatkozó 7. melléklet
módosításáról szóló, 2012. május 4-én hatályba lépett 1/2012 mezőgazdasági
vegyes bizottsági határozat figyelembe vétele, valamint a Liechtensteinből
származó, oltalom alatt álló eredetmegjelöléssel vagy földrajzi jelzéssel
rendelkező mezőgazdasági termékek és élelmiszerek jegyzékének
kiegészítése érdekében. 
A KÖVETKEZŐKÉPPEN HATÁROZOTT:
1. cikk
A kiegészítő megállapodás melléklete a
következőképpen módosul:
1.           A második bekezdés
(„Alapelv”) helyébe a következő szöveg lép:
„Amennyiben a svájci kantoni hatóságokra ruházott
feladatok, felelősségek és hatáskörök az illetékes liechtensteini
kormányhivatalokra hárulnak, a kantoni mezőgazdasági hatóságok által
kezelt ügyek a Környezetvédelmi Hivatal Mezőgazdasági Részlegének („Amt
für Umwelt, Abteilung Landwirtschaft”, Dr. Grass-Strasse 12,
FL-9490 Vaduz) hatáskörébe, a kantoni állategészségügyi és élelmiszerügyi
hatóságok által kezelt ügyek pedig az Élelmiszerellenőrzési és
Állategészségügyi Hivatal („Amt für Lebensmittelkontrolle und Veterinärwesen”;
Postplatz 2, FL-9494 Schaan) hatáskörébe tartoznak.”
2.           A „7. melléklet – Borászati
termékek kereskedelme” pontban az „A Liechtensteinből származó borászati
termékek oltalom alatt álló elnevezései (a 7. melléklet 6. cikke alapján)”
alcím helyébe a következő szöveg lép:
„A Liechtensteinből származó borászati
termékek oltalom alatt álló elnevezései (a 7. melléklet 5. cikke
alapján)”
3.           Az oltalom alatt álló svájci
földrajzi jelzéseknek a megállapodás 12. mellékletének 1. függeléke szerinti
jegyzéke a következő földrajzi jelzéssel egészül ki, melynek földrajzi
területe Liechtenstein területét is lefedi:
„Werdenberger Sauerkäse/Liechtensteiner
Sauerkäse/Bloderkäse (OEM)”
2. cikk
Ez a határozat
2013. …-án/-én lép hatályba.
Kelt
[...]-ban/-ben, […]-án/-én.
a
mezőgazdasági vegyes bizottság részéről
 az Európai Unió küldöttségének vezetője   || a svájci küldöttség elnöke és vezetője   || a bizottság titkára                
 Susana MARAZUELA-AZPIROZ || Jacques CHAVAZ || Ioannis VIRVILIS